BRĪVĪBAS PIEMINEKĻA UN RĪGAS BRĀĻU KAPU PADOME

2022. gada 16. februārī

Nacionālā kultūras mantojuma pārvalde Rīgā, Pils ielā 22 – 105

**Par akcijas “Ukrainas nedēļa Rīgā” pasākuma norisi Brīvības laukumā**

15.02.2022. saņemts Ukrainas vēstniecības Latvijas republikā iesniegums ar informāciju par vēstniecības un Rīgas domes organizētās akcijas "Ukrainas nedēļa Rīgā" pasākumiem, t.sk. ieceri 17.02.2022. no pl.12.15 -12.45 Brīvības laukumā izvietot lielformāta Ukrainas karogu (30m), piedaloties Rīgas domes, LR Saeimas pārstāvjiem, diplomātiem, Ukrainas diasporas pārstāvjiem. Akcijas ietvaros no 17.02.2022. -20.02.2022. Laimas pulksteņa tuvumā iecerēts izvietot foto rāmi (1,5 x 2m) (sk. pielikumā). Ukrainas vēstniecības Latvijas republikā lūdza Padomi sniegt atļauju noradīto pasākumu īstenošanai.

Ņemot vērā nepieciešamību jautājumu izskatīt steidzamības kārtībā ierobežoto termiņu dēļ, 15.02.2022. Padomes locekļiem e-pastā tika lūgts sniegt viedokļus par ieceri līdz 16.02.2022. pl.10.00.

Brīvības piemineklis 1935.gadā celts kā simbols Latvijas tautas vienotībai un brīvībai, cauri laikiem saglabājot vēstījumu par nācijai vissvarīgākajām vērtībām – neatkarību, brīvību un vienotību. Brīvības laukumā ir norisinājušies daudzi nozīmīgi pasākumi, kam ir bijusi liela loma Latvijas valstiskās neatkarības atjaunošanā 1990.gadā - gan cilvēktiesību aizstāvības grupas “Helsinki – 86” akcija 1987.gadā, gan vēlāk plašas manifestācijas.

Izvērtējot Ukrainas vēstniecības Latvijas Republikā lūgumu, Padome ar vienbalsīgu lēmumu saskaņo pasākumu norisi un paredzētās aktivitātes Brīvības laukumā, kas sasaucas ar norises vietas simbolisko vēstījumu par suverēnām valstīm universālām vērtībām.

**Padome balso par:**

“Saskaņot pasākumu norisi un paredzētās aktivitātes Brīvības laukumā, kas sasaucas ar norises vietas simbolisko vēstījumu par suverēnām valstīm universālām vērtībām”.

Par – 7 (A. Ancāne, J. Dambis, V. Brūzis, J. Lange, A. Kalniņš, Ž. Zvaigzne, J Šumeiko)

4 (V. Zatlers, D. Bērziņš, M. Stirna, J. Trahimoviča)

Pret – 0

Atturas – 0

**Lēmums:**

“Saskaņot pasākumu norisi un paredzētās aktivitātes Brīvības laukumā, kas sasaucas ar norises vietas simbolisko vēstījumu par suverēnām valstīm universālām vērtībām.”

Lēmums nosūtīts Ukrainas vēstniecībai LR 16.02.2022. NKMP Nr.11-01/696

Padomes priekšsēdētājs V. Zatlers

(paraksts\*)

Padomes sekretāre D. Toc-Macāne

(paraksts\*)

\*Dokuments ir parakstīts ar drošu elektronisko parakstu un satur laika zīmogu